Hita vatn og mjólk, til tað er lunkað og upploys gerið í lunkaða blandinum. Koyr alt tilfarið, uttan mjølið, í. Stoyt síðan mjølið í so við og við. Elt deiggið væl, dekka yvir deiggið og lat tað ganga í 30 min. Ger kremið eftir ávísing á pakkanum og lat standa í køliskápi í 15 min. , ella til tað er vorðið nóg stívt. Tá deiggið er gingið, skal tað eltast aftur og býtast í tvey. Rulla hvørt pettið til ein fýrkant upp á uml. 30 × 30 cm. Sker hvørt pettið í uml. 9 smærri fýrkantar. Smyr súltutoy á og koyr uml. eina teskeið av kremi í hvønn fýrkant. Tak í hvørt hornið á fýrkantinum og lat teir væl aftur. Set teir við afturlatingini niðureftir á eina bakiplátu við bakipappíri. Bollarnir skulu síðan ganga í 30 min. Baka bollarnar í ovni í 200° C (180° við luft) í 12-15 min. , ella til teir eru gyltir. Ger glasurin við at røra florsukur, kakao og vatn saman. Tá ið bollarnir eru kølnaðir, verður glasurur smurdur á og kokusmjøl stroyað omaná.